b"\n_START_ARTICLE_\nEnantiomer\n_START_PARAGRAPH_\n\xc3\x8en chimie, enantiomerii (din greac\xc4\x83 \xe1\xbc\x90\xce\xbd\xce\xac\xce\xbd\xcf\x84\xce\xb9\xce\xbf\xcf\x82 (en\xc3\xa1ntios) - 'opus' \xc8\x99i \xce\xbc\xce\xad\xcf\x81\xce\xbf\xcf\x82 (m\xc3\xa9ros) - 'parte'), adesea numi\xc8\x9bi \xc8\x99i izomeri optici, sunt un tip special de stereoizomeri care sunt fiecare imaginea \xc3\xaen oglind\xc4\x83 a celuilalt \xc8\x99i au proprietatea de a nu fi superpozabili (nu se pot suprapune). Altfel spus, cei doi enantiomeri pot fi asem\xc4\x83na\xc8\x9bi cu m\xc3\xa2na st\xc3\xa2ng\xc4\x83 \xc8\x99i cea dreapt\xc4\x83, pentru c\xc4\x83 nici m\xc3\xa2inile nu sunt identice \xc3\xaen urma unei simple mi\xc8\x99c\xc4\x83ri de rota\xc8\x9bie. Pentru ca un compus chimic s\xc4\x83 aib\xc4\x83 enantiomeri, acesta trebuie s\xc4\x83 fie chiral, adic\xc4\x83 s\xc4\x83 aib\xc4\x83 cel pu\xc8\x9bin un atom asimetric."